[{"text_idx": "#000004", "text": "Ta\u0308nase Eesti taasiseseisvumise puhul vaatab Ka\u0308sipall24.ee tagasi aastasse 1991 ja uurib milline oli ala 28 aastat tagasi. So\u0303na saavad hetkel Eesti ka\u0308sipallis figureerivad nimed, kes juba sel ajal \u201cva\u0308ravpalliga\u201d tegelesid."}, {"text_idx": "#000005", "text": "Ain Pinnonen (eelmise sajandi su\u0308mboolse ka\u0308sipallikoondise liige, endine Eesti koondise treener)"}, {"text_idx": "#000006", "text": "\u201cSee aasta on mul eriti ha\u0308sti meeles, sest siis su\u0308ndis mul poeg. Ise ma\u0308ngisin sel ajal Soomes Arsenali klubis. Eestis olles ma\u0308letan, et kui soomlased meil ku\u0308las ka\u0308isid, siis tegime puhta to\u0308o\u0308. Neilt sai ko\u0303ik jalast ja seljast a\u0308ra ostetud. Kodumaal oli ju tollel ajal varustuse hankimisega va\u0308ga palju probleeme. Esimest korda pidi soomlasi rohkem veenma, teist korda tulid nad juba suurema kotiga. Eks see oli selline naturaalmajandus, nemad said ka sellest kasu. Maksime neile pudelites, kes sai konjaki, kes sai s\u030campuse. Raha ju sellel ajal ei olnud.\u201d"}, {"text_idx": "#000007", "text": "\u201cPallid olid meil samamoodi luksuskaup. Kuidagi ma\u0308ngudeks alati leiti mingi parem ma\u0308nguvahend, kuid ka see oli paljudel klubidel u\u0308lelahe naabrite ka\u0308est hangitud. Mo\u0308ks (ka\u0308sipallis kasutatav na\u0308puliim, et pall paremini ka\u0308es pu\u0308siks \u2013 toim.) hakkas ka vaikselt meie maale tulema. Legendaarne Viljandi treener Lembit Nelke keetis seda ise, sinna vist ka\u0308is ma\u0308nnivaik ja kampoli ja mingeid aineid veel. Kuid loomulikult seda jagati va\u0308ga kitsilt, see ei olnud nagu ta\u0308napa\u0308eval, et mida noorem oled, seda rohkem ainet kasutama pead.\u201d"}, {"text_idx": "#000009", "text": "\u201cSel ajal mina otsisin elus kohta. Peale Tartu u\u0308likooli lo\u0303petamist la\u0308ksin elama ja ka\u0308sipalli ma\u0308ngima Po\u0303lvasse. Ala ka\u0308is sel ajal Eesti sarjades kolmepa\u0308evaste turniiridena, kus igal pa\u0308eval peeti u\u0308ks kohtumine. Ainukesed korralikud spordisaalid olid sel ajal Tallinnas ja Tartus ning vo\u0303istlused koondusid suuremalt jaolt nendesse linnadesse.\u201d"}, {"text_idx": "#000011", "text": "\u201c1991. aastal hakkasid Eesti klubides tekkima juba omad dressid ja sa\u0308rgid. Sai isegi juba vormidele asju peale tru\u0308kkida. Ma\u0308letan, et 90-ndate algul tekkisid meile ka esimesed sponsorid. Po\u0303lvas oli kohalik Ku\u0308lmari pood, kuidagi la\u0308bi ettevo\u0303tjate nemad suutsid sel ajal u\u0308he va\u0308hesena mingit kaupa sisse tuua ja nad olid no\u0303us meid toetama.\u201d"}, {"text_idx": "#000013", "text": "Elmu Koppelmann (Tapa meistriliiga vo\u0303istkonna peatreener)"}, {"text_idx": "#000014", "text": "\u201cTreeningud olid meil sel ajal va\u0308ikeses saalis, mo\u0303o\u0303tmeteks olid 12 meetrit korda 24 meetrit (o\u0303iges suuruses va\u0308ljak on 20\u00d740 \u2013 toim.). Selleks, et mehed saaksid nurgast visata pidi va\u0308rava lohistama ku\u0308ljele ja kriidiga uued jooned maha to\u0303mbama. Kombinatsioone harjutati nii, et esmalt vo\u0303tsime u\u0308helt ja siis teiselt poolt ning na\u0308dalavahetusel ma\u0308ngudel suuremas saalis saime pildi kokku panna.\u201d"}, {"text_idx": "#000015", "text": "\u201cMeie ma\u0308ngisime oma koduma\u0308nge Tapa so\u0303java\u0308eosa kasarmu vo\u0303imlas. Kohati ei olnud seal elektrit ega ku\u0308tet. La\u0308ksin siis vahest pa\u0308ev enne ma\u0308ngu 200 liitri diisliga sinna ning pumpasin saali ja kasarmu mo\u0303lemad korraga soojaks.\u201d"}, {"text_idx": "#000016", "text": "\u201cVarustuse kohapealt oli mul tolle aja va\u0308ravavahtidest kahju. Pallid olid sellised, et kui nendesse o\u0303hku pandi, siis need muutusid kiviko\u0303vaks. Ma\u0308nguvahend oli loomulikult luksus. Meenub kohe u\u0308ks lugu, kuidas mingid Tallinna poisid meilt ha\u0308id palle proovisid varastada, loomulikult hoiti ma\u0308nguvahenditel teravalt silma peal ja siis ma\u0308rkasime, et meil oli mo\u0303ni puudu. Kiirustasime siis rongijaama ja po\u0303himo\u0303tteliselt pidasime u\u0308he rongi kinni ning saime oma vara tagasi.\u201d"}, {"text_idx": "#000017", "text": "\u201cSee hais, kui Vasja (Lembit Nelke \u2013 toim.) seda oma na\u0308puliimi kodus valmistas, see ei la\u0308he minul kunagi meelest.\u201d"}, {"text_idx": "#000018", "text": "\u201cPraegune ka\u0308sipall on hoopis teine ma\u0308ng kui oli tollal. Ta\u0308napa\u0308eval on ikka kontakti ja kiirust palju rohkem. Sel ajal ma\u0308ngiti palju osavuse peale, mehed olid ehk aeglasemad, kuid pallika\u0308sitlus oli parem.\u201d"}, {"text_idx": "#000021", "text": "Musting rannaka\u0308sipallist: elamused on siin olulisemad"}, {"text_idx": "#000022", "text": "Uue na\u0308o ja sisu saanud Balti liiga alustab septembri esimesel na\u0308dalavahetusel"}, {"text_idx": "#000025", "text": "Tuntud ka\u0308sipalli- ja spordiinimeste po\u0308o\u0308rdumine: toeta oma lapse treenerit"}, {"text_idx": "#000028", "text": "Jalgpallimurult saali ja tagasihoidlikust algusest miljonite harrastajateni ehk milline on ka\u0308sipalliajalugu"}]